-----------------------------------------------------------------------
  ลักษณะการประกอบธุรกิจ

  -----------------------------------------------------------------------

1.  ประวัติความเป็นมา

บริษัท เอ็ม เอฟ อี ซี จำกัด (มหาชน) จัดตั้งขึ้นเมื่อต้นปี 2540 โดยการร่วมทุนระหว่างบริษัท
โมเดอร์นฟอร์ม อินทิเกรชั่น เซอร์วิสเซส จำกัด ซึ่งเป็นบริษัทร่วมของ บริษัท โมเดอร์นฟอร์มกรุ๊ป
จำกัด (มหาชน)
กับกลุ่มผู้บริหารที่มีความเชี่ยวชาญและประสบการณ์ในสาขาคอมพิวเตอร์และเทคโนโลยีสารสนเทศ
เพื่อประกอบธุรกิจบริการให้คำปรึกษาพัฒนาและวางระบบคอมพิวเตอร์
และเครือข่ายงานเทคโนโลยีสารสนเทศ สำหรับลูกค้าทั้งภาครัฐและเอกชน
โดยมุ่งเน้นกลุ่มลูกค้าวิสาหกิจ (Enterprise) ขนาดใหญ่ที่เป็นผู้นำในแต่ละอุตสาหกรรม
ปัจจุบันบริษัท เอ็ม เอฟ อี ซี จำกัด (มหาชน) เป็นผู้ถือหุ้นของบริษัท โมเดอร์นฟอร์ม อินทิเกรชั่น
เซอร์วิสเซส จำกัด ในสัดส่วน 100%

ในช่วงการก่อตั้งบริษัทกลุ่มผู้บริหารได้เล็งเห็นว่าการประกอบธุรกิจในลักษณะการซื้อมาขายไปนั้นมีแนวโน้มที่จะมีจำนวนคู่แข่งค่อนข้างมาก
อันจะนำมาซึ่งการแข่งขันด้านราคาและอาจทำให้บริษัทไม่สามารถเพิ่มยอดขายโดยรักษาอัตราส่วนกำไรไว้ได้
นอกจากนี้ ในการประกอบธุรกิจลักษณะดังกล่าว
ผู้ประกอบการจะต้องมีการเก็บรักษาสินค้าคงคลังทำให้ต้องมีเงินทุนหมุนเวียนที่เพียงพอ
ทั้งยังมีความเสี่ยงจากการที่สินค้าล้าสมัยอันจะทำให้ราคาขายลดลง
ผู้บริหารจึงได้เริ่มกำหนดรูปแบบการดำเนินธุรกิจของบริษัทในลักษณะการให้บริการคำปรึกษา พัฒนา
และวางระบบคอมพิวเตอร์และเครือข่ายงานเทคโนโลยีสารสนเทศ
กล่าวคือบริษัทจะมุ่งเน้นการขายบริการเป็นสำคัญ
ซึ่งจะทำให้บริษัทสามารถหลีกเลี่ยงการแข่งขันด้านราคา
และสามารถคงรักษาไว้ซึ่งอัตราส่วนกำไรที่เหมาะสมได้
อีกทั้งยังเป็นการลดการพึ่งพาผู้ผลิตหรือผู้จัดจำหน่ายผลิตภัณฑ์ต่างๆ ด้วย

โดยบริษัทเริ่มมุ่งเน้นให้บริการกับลูกค้าในกลุ่มธุรกิจสื่อสารโทรคมนาคมเป็นกลุ่มแรก
เนื่องจากเป็นกลุ่มธุรกิจที่มีงบประมาณในการลงทุนและใช้จ่ายในด้านคอมพิวเตอร์และเทคโนโลยีสารสนเทศค่อนข้างสูง
และอาศัยเทคโนโลยีและนวัตกรรมที่ใหม่ล้ำหน้า
และเปลี่ยนแปลงตลอดเวลาในการสร้างศักยภาพการแข่งขัน
ซึ่งจะทำให้บริษัทสามารถสร้างมูลค่าเพิ่มให้กับบริการได้มาก
หากสามารถเรียนรู้และนำเสนอนวัตกรรมใหม่ๆ แก่ลูกค้าได้ก่อนคู่แข่ง นอกจากนี้
ประสบการณ์และผลงานที่บริษัทได้รับจากการให้บริการแก่ลูกค้าในกลุ่มสื่อสารโทรคมนาคมยังช่วยส่งเสริมให้บริษัทสามารถขยายกลุ่มลูกค้าไปยังกลุ่มธุรกิจอื่นๆ
อันได้แก่ กลุ่มสถาบันการเงิน หน่วยงานราชการและรัฐวิสาหกิจ พลังงาน อุตสาหกรรมการผลิต
และอื่นๆ

พัฒนาการที่สำคัญของบริษัทมีดังต่อไปนี้

ปี 2555

-   ได้รับรางวัล “Borderless Network Partner of the Year” ในงาน “Cisco
    Thailand Partner Conference 2012” เมื่อวันที่ 5-7 กุมภาพันธ์ 2555
    ที่เมืองเสียมเรียบ ประเทศกัมพูชา จากการมุ่งเน้นให้ความสำคัญด้าน Borderless
    Network Solution
    ซึ่งถือเป็นพาร์ทเนอร์รายแรกในประเทศไทยที่ลงทุนด้านทรัพยากรบุคคลจนได้รับ ISE ATP
    Certified Partner จาก Cisco

-   ได้รับรางวัล “F5 Authorized Gold Partner – FY2012” และ “F5 Innovation
    Contest in Thailand” ในงาน “F5 Agility Forum: Architect Your Future”
    ณ โรงแรม Plaza Athenee เมื่อวันที่ 13 มีนาคม 2555

-   ได้รับรางวัล “2011Outstanding Cloud Solution Award” และ “2011 Top
    Performance Information Management Valued Partner” ในงาน “2012 IBM
    Business Partner Executive Forum” เมื่อวันที่ 15 มีนาคม 2555 ณ วังสวนผักกาด

-   ได้รับรางวัล “Affinity Platinum Partner Award 2012” จากบริษัท เทรนด์ไมโคร
    (ประเทศไทย) จำกัด เมื่อวันที่ 23 สิงหาคม 2555 ณ โรงแรมแกรนด์เชอราตัน สุขุมวิท
    ซึ่งถือเป็นบริษัทคู่ค้าระดับแพลตทินัมที่มีความเชี่ยวชาญและศักยภาพ
    รวมถึงความพร้อมที่จะให้บริการด้านคลาวด์ซีเคียวริตี้แก่กลุ่มลูกค้าองค์กรได้เป็นอย่างดี

-   ได้รับรางวัล “Gold Competency Data Platform” จาก Microsoft
    ซึ่งสามารถการันตีศักยภาพทางด้าน Database ได้เป็นอย่างดี
    โดยมุ่งเน้นการให้บริการงานด้าน Microsoft เพิ่มมากขึ้น ทั้งในส่วนของ
    Infrastructure, Application, และ Database & Business Intelligence
    Solution ซึ่งถือเป็นการให้บริการ Microsoft แบบครบวงจรอีกขั้นหนึ่ง

-   ได้รับผลประเมินการกำกับดูแลกิจการบริษัทจดทะเบียนไทยประจำปี 2555
    โดยสมาคมส่งเสริมสถาบันกรรมการบริษัทไทย (IOD) อยู่ในเกณฑ์ “ดีมาก”

-   ได้รับผลประเมิน “ดีมาก” ประจำปี 2555 จากสมาคมส่งเสริมผู้ลงทุนไทย
    ในการประเมินคุณภาพการจัดประชุมสามัญผู้ถือหุ้นประจำปีโครงการ Annual General
    Meeting (AGM)

ปี 2554

-   ได้รับรางวัล “Partner of The Year” จาก Hitachi ในงาน “2011 Hitachi Data
    Systems ASEAN Partner Summit” เมื่อวันที่ 11 – 13 ตุลาคม 2554 ณ
    ประเทศอินโดนีเซีย

-   ได้รับรางวัล “Best Performance Partner of the Year” จาก Symantec ในงาน
    “Symantec Partner Engage 2011” ที่ประเทศฮ่องกง เมื่อวันที่ 15-16 กันยายน 2554

-   ผ่านการรับรองมาตรฐาน Re-Appraisal CMMI Level 3
    ที่เน้นการจัดทำกระบวนการพัฒนาซอฟต์แวร์ในระดับองค์กร
    และการปรับปรุงกระบวนการพัฒนาซอฟต์แวร์ อันเป็นที่ยอมรับในระดับสากล จากบริษัท ISEM
    Co.,Ltd. ผู้ประเมิน เมื่อวันที่ 25 สิงหาคม 2554

-   ได้รับรางวัล “TOP Symantec Enterprise Performing Partner FY2011” และ
    “TOP Symantec Specialization Partner Program FY2011” จาก Symantec
    ในงาน “Symantec Business Partner Party” เมื่อวันที่ 28 กรกฎาคม 2554

-   ได้รับการแต่งตั้งเป็น “Cisco TelePresence Video Express Partner”
    ในประเทศไทย จากโปรแกรม ATP (Authorized Technology Provider) ของ
    Cisco เมื่อวันที่ 20 กรกฎาคม 2554

-   ได้รับผลประเมิน “ดีมาก” ประจำปี 2554 จากสมาคมส่งเสริมผู้ลงทุนไทย
    ในการประเมินคุณภาพการจัดประชุมสามัญผู้ถือหุ้นประจำปีโครงการ Annual General
    Meeting (AGM)

-   ได้รับรางวัล “สถานประกอบการขนาดใหญ่ดำเนินงานสหกิจศึกษาดีเด่น”
    เครือข่ายพัฒนาสหกิจศึกษา ภาคเหนือตอนบน จากสมาคมสหกิจศึกษาไทย ในงาน
    “วันสหกิจศึกษาไทย ครั้งที่ 3” เมื่อวันที่ 6 มิถุนายน 2554

-   ได้รับรางวัล “FY 10 Enterprise 3.0 Strategic Partner of The Year Award”
    จาก Cisco ในงาน Cisco Thailand Partner Conference 2011 เมื่อวันที่ 30
    มีนาคม - 1 เมษายน 2554 ณ ประเทศลาว

-   ได้รับรางวัล 2010 Systems and Technology Group Rookie of the Year และ
    2010 Top Performance Tivoli-Valued Partner จาก IBM ในงาน IBM
    Business Partner Conference 2011 เมื่อวันที่ 21 กุมภาพันธ์ 2554

-   เข้าซื้อและรับโอนกิจการทั้งหมดของ NTS (ในส่วนของกลุ่มบริษัทซอฟต์สแควร์)
    เมื่อเดือนมิถุนายน 2554

  ซึ่งดำเนินธุรกิจให้บริการด้านการจัดหาระบบคอมพิวเตอร์ และเทคโนโลยีสารสนเทศ
  ภายใต้การดำเนินงานของบริษัทในเครือทั้งสิ้น 8 บริษัท

  • บริษัท ฮ่องสอน ซอฟต์แวร์ จำกัด (“HS”) จำนวน 49,998หุ้น มูลค่าที่ตราไว้หุ้นละ 100
  บาท คิดเป็นร้อยละ

  100 ของจำนวนหุ้นทั้งหมดของ HS

  • บริษัท ซอฟต์โปรเฟสชั่นแนล จำกัด (“SP”) จำนวน 49,998 หุ้น มูลค่าที่ตราไว้หุ้นละ 100
  บาท คิดเป็น

  ร้อยละ 100 ของจำนวนหุ้นทั้งหมดของ SP

  • บริษัท ซอฟต์พลัส เทคโนโลยี จำกัด (“SPT”) จำนวน 49,998 หุ้น มูลค่าที่ตราไว้หุ้นละ
  100 บาท คิดเป็น

  ร้อยละ 100 ของจำนวนหุ้นทั้งหมดของ SPT

  • บริษัท เคซอฟต์ คอนซัลติ้ง จำกัด (“KS”) จำนวน 49,998 หุ้น มูลค่าที่ตราไว้หุ้นละ 100
  บาท คิดเป็น

  ร้อยละ 100 ของจำนวนหุ้นทั้งหมดของ KS

  • บริษัท สามหมอก ซอฟต์แวร์ จำกัด (“SM”) จำนวน 29,998 หุ้น มูลค่าที่ตราไว้หุ้นละ 100
  บาท คิดเป็น

  ร้อยละ 100 ของจำนวนหุ้นทั้งหมดของ SM

  • บริษัท ซอฟต์สแควร์1999 จำกัด (“SS1999”) จำนวน 29,998 หุ้น มูลค่าที่ตราไว้หุ้นละ
  100 บาท คิด

  เป็นร้อยละ 100 ของจำนวนหุ้นทั้งหมดของ SS1999

-   เข้าซื้อและรับโอนกิจการทั้งหมดของเมกัส (ในส่วนของบริษัท โมทีฟ เทคโนโลยี จำกัด
    (มหาชน)) เมื่อเดือนมิถุนายน 2554
    ซึ่งดำเนินธุรกิจให้คำปรึกษาและบริการพัฒนาระบบคอมพิวเตอร์
    โดยเป็นเป็นบริษัทซอฟต์แวร์ผู้วิจัยและพัฒนาซอฟต์แวร์ของตนเองจำนวน 79,999,900 หุ้น
    มูลค่าที่ตราไว้หุ้นละ 1 บาท คิดเป็นอัตราส่วนร้อยละ 100 ของจำนวนหุ้นทั้งหมดของบริษัท
    โมทีฟ เทคโนโลยี จำกัด (มหาชน)

-   เข้าซื้อและรับโอนกิจการทั้งหมดของเมกัส (ในส่วนของบริษัท บิสซิเนส แอพพลิเคชั่น จำกัด)
    เมื่อเดือนมิถุนายน 2554
    ซึ่งดำเนินธุรกิจให้บริการโซลูชั่นด้านเทคโนโลยีสารสนเทศเพื่อการบริหารจำนวน 99,799 หุ้น
    มูลค่าที่ตราไว้หุ้นละ 100 บาท คิดเป็นอัตราส่วนร้อยละ 100 ของจำนวนหุ้นทั้งหมดของบริษัท
    บิสซิเนส แอพพลิเคชั่น จำกัด

ปี 2553

-   ได้รับการเสนอชื่อเข้าชิงรางวัลบริษัทจดทะเบียนดีเด่นด้านนักลงทุนสัมพันธ์ “IR Excellence
    Awards 2010” ประเภทบริษัทจดทะเบียนในตลาดหลักทรัพย์ฯ
    ที่มีมูลค่าหลักทรัพย์ตามราคาตลาดไม่เกิน 10,000 ล้านบาท กลุ่มที่ 3

-   ได้รับผลประเมิน “ดีเยี่ยม” ประจำปี 2553 จากสมาคมส่งเสริมผู้ลงทุนไทย
    ในการประเมินคุณภาพการจัดประชุมสามัญผู้ถือหุ้นประจำปีโครงการ Annual General
    Meeting (AGM)

-   คุณศิริวัฒน์ วงศ์จารุกร กรรมการผู้จัดการใหญ่ บริษัท MFEC ได้รับรางวัล “บุคคลคุณภาพแห่งปี
    2010” (Quality Persons of the Year 2010)
    สาขาบุคคลตัวอย่างในภาคธุรกิจเทคโนโลยีสารสนเทศและการสื่อสาร
    โดยมูลนิธิสภาวิทยาศาสตร์เทคโนโลยีแห่งประเทศไทย (มสวท.)

-   ได้รับรางวัลชนะเลิศการแข่งขัน “การเจาะระบบความปลอดภัยไร้สาย (Wireless
    Hacking)” ที่งาน AIRRAID3 Hacking Tournament ประเทศสิงคโปร์ เมื่อวันที่ 20
    ตุลาคม 2553

-   ได้รับรางวัล Microsoft Country Partner of the Year Award ประจำปี 2010
    จาก Microsoft เมื่อวันที่ 13 กรกฎาคม 2553

-   ได้รับรางวัล Cisco Customer Satisfaction Excellence จาก Cisco
    ในฐานะพาร์ทเนอร์ที่มีความโดดเด่นด้านการให้บริการและสร้างความพึงพอใจแก่ลูกค้า
    จากโครงการ Cisco Channel Partner Program

-   ได้รับรางวัล The Green plum Best Partner Award 2009 จาก Green plum
    เมื่อวันที่ 21-23 เมษายน 2553

-   ได้รับรางวัล Top Information Risk and Compliance Solution Partner จาก
    Symantec เมื่อวันที่ 3 มีนาคม 2553

    1.  ภาพรวมการประกอบธุรกิจของบริษัท และบริษัทย่อย

        โครงสร้างของบริษัท เอ็ม เอฟ อี ซี จำกัด (มหาชน) และบริษัทย่อย ณ วันที่ 31
        ธันวาคม 2555

        โครงสร้างของบริษัท บริษัทย่อย และบริษัทร่วม

บริษัท เอ็ม เอฟ อี ซี จำกัด (มหาชน) ประกอบธุรกิจบริการให้คำปรึกษา พัฒนา
และวางระบบคอมพิวเตอร์และเครือข่ายงานเทคโนโลยีสารสนเทศสำหรับลูกค้าทั้งภาครัฐและเอกชน
โดยมุ่งเน้นกลุ่มลูกค้าวิสาหกิจขนาดใหญ่ซึ่งเป็นผู้นำในอุตสาหกรรมที่มีความต้องการงานบริการด้านเทคโนโลยีสารสนเทศสูง
ขอบเขตของการบริการครอบคลุมตั้งแต่การให้คำปรึกษาเพื่อแก้ปัญหาหรือตอบสนองความต้องการของลูกค้า
การพัฒนาและวางระบบคอมพิวเตอร์และเครือข่ายสารสนเทศ ซึ่งประกอบด้วยอุปกรณ์ฮาร์ดแวร์
ซอฟต์แวร์ อุปกรณ์ต่อพ่วง และอุปกรณ์เครือข่ายต่างๆ การดำเนินงานติดตั้งและทดสอบระบบ
การฝึกอบรมวิธีการใช้งาน ตลอดจนการให้บริการด้านการบำรุงรักษา

ธุรกิจหลักของบริษัทสามารถแบ่งได้เป็น 3 ประเภทหลัก ได้แก่

1.  ธุรกิจบริการให้คำปรึกษาและพัฒนางานด้านเทคโนโลยีสารสนเทศ (IT Professional
    Services)

2.  ธุรกิจพัฒนาและวางระบบ (System Integration)

3.  ธุรกิจบริการด้านการบำรุงรักษา (Maintenance Service)

เพื่อเพิ่มความแข็งแกร่งให้กับองค์กร
รองรับโอกาสทางธุรกิจที่จะเข้ามาในอนาคตอันใกล้ตามทิศทางการขยายตัวของธุรกิจในยุคการรวมกลุ่มทางเศรษฐกิจภูมิภาค
(Regionalization) รวมถึงการก่อตั้งประชาคมเศรษฐกิจอาเซียน หรือ AEC (ASEAN
Economic Community) ในปี 2558
และการเปลี่ยนแปลงในระดับโครงสร้างอุตสาหกรรมไอทีทั่วโลก เป็นปัจจัยสำคัญที่ทำให้บริษัทฯ
มีการปรับเปลี่ยนกลยุทธ์ครั้งใหญ่
เพื่อเป็นการเพิ่มความหลากหลายในการให้บริการทางธุรกิจเทคโนโลยีสารสนเทศ
และขยายฐานกลุ่มลูกค้า รองรับการแข่งขันที่จะมีมากขึ้น โดยในปี 2554 บริษัทฯ
ได้ควบรวมกิจการกับ 3 บริษัทผู้ประกอบธุรกิจด้านเทคโนลียีสารสนเทศ ได้แก่ กลุ่มบริษัท
ซอฟต์สแควร์, บริษัท บิสซิเนส แอพพลิเคชั่น จำกัด และบริษัท โมทีฟ เทคโนโลยี จำกัด (มหาชน)

ปัจจุบันภายใต้การดำเนินงานของบริษัท เอ็ม เอฟ อี ซี จำกัด (มหาชน) มีบริษัทย่อย 13 บริษัท
และบริษัทร่วม 1 บริษัท ดังนี้ คือ

1.  บริษัท พรอมท์นาว จำกัด

บริษัท เอ็ม เอฟ อี ซี จำกัด (มหาชน) ถือหุ้นในบริษัท พรอมท์นาว จำกัด ณ วันที่ 31 ธันวาคม
2555 ในสัดส่วนร้อยละ 60 มูลค่าที่ตราไว้หุ้นละ 100 บาท ของทุนจดทะเบียน 15 ล้านบาท
หรือคิดเป็นจำนวน 90,000 หุ้น มูลค่าเงินลงทุน 9,000,000 บาท ทุนจดทะเบียนชำระแล้ว
15,000,000 บาท บริษัท พรอมท์นาว จำกัด
ประกอบธุรกิจให้คำปรึกษาและพัฒนางานด้านเทคโนโลยีสารสนเทศ
โดยมีวัตถุประสงค์เพื่อให้คำปรึกษา ออกแบบและวางแผนพัฒนาซอฟต์แวร์
สำหรับควบคุมหรือใช้งานร่วมกับอุปกรณ์อิเล็กทรอนิกส์
และสร้างสรรค์สื่อความบันเทิงบนอุปกรณ์อิเล็กทรอนิกส์และอุปกรณ์เคลื่อนที่ (Mobile
Technology) ซึ่งการเข้าร่วมทุนครั้งนี้ทำให้บริษัทสามารถขยายฐานธุรกิจได้กว้างขวางมากขึ้น
การพัฒนาและการให้บริการเกมส์ออนไลน์บนมือถือ (Mobile Content)
การพัฒนาโปรแกรมธุรกิจบนมือถือ เช่น ธุรกรรมการเงินผ่านมือถือ (Mobile Banking)
การชำระค่าใช้จ่ายผ่านมือถือ (Mobile Payment)
รวมทั้งยังเป็นการเสริมสร้างความเป็นผู้นำในธุรกิจเทคโนโลยีสารสนเทศให้แข็งแกร่งยิ่งขึ้น
ซึ่งถือเป็นการขยายการลงทุนในการพัฒนาทรัพย์สินทางปัญญาของบริษัทอย่างต่อเนื่อง
ทั้งนี้การลงทุนในบริษัทดังกล่าวได้สร้างผลตอบแทนทางการเงินให้บริษัทตั้งแต่ผลการดำเนินงานปี
2548 เป็นต้นมา โดยปัจจุบันบริษัทดังกล่าวได้ร่วมเป็นพันธมิตรทางธุรกิจกับหลายบริษัท อาทิ บริษัท
แอดวานซ์ อินโฟเซอร์วิส จำกัด (มหาชน), บริษัท โทเทิ่ล แอ็คเซ็ส คอมมูนิเคชั่น จำกัด
(มหาชน), บริษัท ฮัทชิสัน ไวร์เลส มัลติมีเดีย จำกัด, บริษัท ทรูมูฟ จำกัด, บริษัท เอเชียซอฟท์
คอร์ปอเรชั่น จำกัด (มหาชน), บริษัท ซันไมโครซิสเต็มส์ (ประเทศไทย) จำกัด
(ปัจจุบันควบรวมกิจการกับบริษัท Oracle), บริษัท โนเกีย (ประเทศไทย) จำกัด, บริษัท
ไอบีเอ็ม (ประเทศไทย) จำกัด, บริษัท ซัมซุง (ประเทศไทย) จำกัด, บริษัท พร้อมมิตรโปรดักชั่น
จำกัด และบริษัท บีอีซี ไอที โซลูชั่น โดยในปี 2552 บริษัท พรอมท์นาว จำกัด ได้ร่วมมือกับบริษัท
เอเชียซอฟต์ จำกัด (มหาชน), บริษัท ไอบีเอ็ม (ประเทศไทย) จำกัด และบริษัท พร้อมมิตร
โปรดักชั่น จำกัด ในการพัฒนาเกมส์ “ตำนานสมเด็จพระนเรศวรมหาราชออนไลน์” เกมส์ออนไลน์
3 มิติเต็มรูปแบบที่พัฒนาโดยฝีมือคนไทย ที่เปิดตัวไปเมื่อกลางปี 2554
โดยตั้งเป้าได้รับความนิยมอันดับหนึ่งในประเทศไทย
จะเป็นส่วนหนึ่งในการช่วยเสริมรายได้และการเติบโตให้กับบริษัทได้เป็นอย่างดี

2.  บริษัท แอดวานซ์ อินเทลลิเจนซ์ โมเดิร์นนิตี้ จำกัด

บริษัท เอ็ม เอฟ อี ซี จำกัด (มหาชน) ถือหุ้นในบริษัท แอดวานซ์ อินเทลลิเจนซ์ โมเดิร์นนิตี้
จำกัด ณ วันที่ 31 ธันวาคม 2555 ในสัดส่วนร้อยละ 60 มูลค่าที่ตราไว้หุ้นละ 10 บาท
ของทุนจดทะเบียน 10 ล้านบาท หรือคิดเป็นจำนวน 600,000 หุ้น มูลค่าเงินลงทุน 6,000,000
บาท ทุนจดทะเบียนซึ่งบริษัทชำระแล้ว 10 ล้านบาท บริษัท แอดวานซ์ อินเทลลิเจนซ์ โมเดิร์นนิตี้
จำกัด จัดตั้งขึ้นในวันที่ 9 กันยายน 2546
ประกอบธุรกิจให้คำปรึกษาและพัฒนางานด้านเทคโนโลยีสารสนเทศ
โดยมีวัตถุประสงค์เพื่อให้บริการรับพัฒนา ผลิต
และจำหน่ายซอฟต์แวร์คอมพิวเตอร์และซอฟต์แวร์บนโทรศัพท์มือถือ Smart Phone
โดยมุ่งเน้นกลุ่มลูกค้าในกลุ่มธุรกิจด้าน Manufacturer, ธุรกิจทางด้านอาหารและการขนส่ง
และธุรกิจด้านการค้าปลีก (Retail) เป็นกลุ่มธุรกิจหลัก
เนื่องจากเป็นกลุ่มธุรกิจที่ต้องการนำเทคโนโลยีเรื่องโทรศัพท์มือถือและอุปกรณ์พกพา (Mobility)
มาใช้เพื่อเพิ่มประสิทธิภาพและลดต้นทุนของธุรกิจ โดยผลิตภัณฑ์ของบริษัทมีดังต่อไปนี้

1.  Mobile Sale Force เพื่อเพิ่มศักยภาพในของทีมงานงานในองค์กร

2.  Mobile Marketing Campaign
    เพื่อเพิ่มช่องทางในการทำการตลาดบนกลุ่มลูกค้าที่ใช้โทรศัพท์มือถือ Smart Phone
    และการบริหารลูกค้าสัมพันธ์ (Customer Relationship Management : CRM)

3.  Mobile Sale Order Delivery เพื่อบริหารจัดการการสั่งซื้อและส่งสินค้าแบบส่งถึงที่
    (Delivery)

ในปี 2555 ทางบริษัทฯได้จำหน่ายซอฟต์แวร์ดังกล่าวให้กับลูกค้าในกลุ่มเป้าหมาย อาทิ เครือโออิชิ
กรุ๊ป, บริษัท เจมาร์ท เป็นต้น และได้รับการตอบรับอย่างดีจากผู้บริโภค นอกจากนั้นแล้วซอฟต์แวร์
Mobile Marketing Campaign ยังได้รับรางวัลรองชนะเลิศจากงานประกวด TICTA Awards
2012 ประเภท Tourism and Hospitality
ซึ่งเป็นเครื่องยืนยันถึงศักยภาพของซอฟต์แวร์ที่ทางบริษัทฯเป็นผู้ผลิตได้เป็นอย่างดี

จากศักยภาพและความสามารถของบริษัท
ทำให้หน่วยงานภาครัฐได้เล็งเห็นถึงความสำคัญและได้ให้การสนับสนุนอย่างเป็นทางการในหลายหน่วยงาน
อาทิ เขตอุตสาหกรรมซอฟต์แวร์ประเทศไทย (Software Park)
ศูนย์เทคโนโลยีอิเล็กทรอนิกส์และคอมพิวเตอร์แห่งชาติ (NECTEC) และกรมส่งเสริมอุตสาหกรรม
รวมทั้งผลิตภัณฑ์ของบริษัทยังได้รับรางวัลต่างๆ
เป็นจำนวนมากจากการแข่งขันพัฒนาซอฟต์แวร์ทั้งในและต่างประเทศมากกว่า 20 รางวัล
ซึ่งการร่วมทุนกับบริษัทดังกล่าว ทำให้บริษัทเพิ่มศักยภาพในการผลิตซอฟต์แวร์ที่มีคุณภาพสูง
โดยมีทีมงานที่ได้รับการยอมรับในระดับสากล
รวมทั้งยังเป็นการขยายการลงทุนในการพัฒนาทรัพย์สินทางปัญญาของบริษัทอย่างต่อเนื่อง
ทั้งนี้เพื่อเป็นการเสริมสร้างศักยภาพการดำเนินธุรกิจการพัฒนาซอฟต์แวร์บนโทรศัพท์มือถือ Smart
Phone ของบริษัท
ซึ่งจะส่งผลให้บริษัทเป็นผู้นำทางด้านการพัฒนาระบบซอฟต์แวร์โทรศัพท์มือถือเพื่อองค์กรขนาดใหญ่ทั้งในและต่างประเทศในอนาคต

3. บริษัท โมเดอร์นฟอร์ม อินทิเกรชั่น เซอร์วิสเซส จำกัด

บริษัท เอ็ม เอฟ อี ซี จำกัด (มหาชน) ได้เข้าลงทุนกับบริษัท โมเดอร์นฟอร์ม อินทิเกรชั่น
เซอร์วิสเซส จำกัด เมื่อวันที่ 1 มิถุนายน 2548 โดยบริษัทเข้าถือหุ้นในสัดส่วนเต็มร้อยละ 100
มูลค่าที่ตราไว้หุ้นละ 10 บาท ของทุนจดทะเบียน 64.1 ล้านบาท เป็นจำนวน 6,412,993 หุ้น
มูลค่าเงินลงทุน 99.1 ล้านบาท (บริษัทออกหลักทรัพย์เพื่อแลกเปลี่ยนกับผู้ถือหุ้นเดิมจำนวน
17,000,000 หุ้น โดยใช้ราคาปิดซื้อขายของหลักทรัพย์ MFEC ณ วันที่ 1 มิถุนายน 2548
ราคาหุ้นละ 5.650 บาท กำหนดอัตราส่วนในการแลกหุ้นดังนี้คือ หุ้น MFEC 2.6508654 หุ้น ต่อหุ้น
MIS 1 หุ้น บริษัท โมเดอร์นฟอร์ม อินทิเกรชั่น เซอร์วิสเซส จำกัด
ประกอบธุรกิจพัฒนาและวางระบบ รวมทั้งให้บริการด้านการบำรุงรักษา
และให้บริการในการจัดหาและให้บริการด้านสารสนเทศ
โดยได้รับอนุญาตให้เป็นตัวแทนจำหน่ายคอมพิวเตอร์ประเภทต่างๆ
อุปกรณ์ต่อพ่วงและอุปกรณ์เครือข่ายอื่นๆ ทั้งด้านซอฟต์แวร์และฮาร์ดแวร์
ซึ่งนอกจากการจัดหาโซลูชั่นและบริการในด้านการจัดการระบบ (System Solution) แล้ว
บริษัทยังให้บริการด้านซอฟต์แวร์การวางแผนด้านทรัพยากรทางธุรกิจขององค์กรโดยรวม
(Enterprise Resource Planning : ERP) ตั้งแต่การพัฒนาซอฟต์แวร์ทางธุรกิจ
การให้คำปรึกษาเรื่องข้อปฏิบัติที่ดีที่สุด (Best Practices)
การสนับสนุนการใช้งานอย่างมีประสิทธิผล (Implementation)
และการสนับสนุนทางเทคนิคและบริการหลังการขาย
โดยมีพันธมิตรทางธุรกิจที่เป็นเจ้าของเทคโนโลยีระดับโลก อาทิ IBM, Microsoft, Cisco,
HP, Dell, Symantec และ Riverbed Technology เป็นต้น
โดยมีกลุ่มลูกค้าเป้าหมายหลักคือกลุ่มวิสาหกิจขนาดกลางและขนาดย่อม (SMEs)
ทั้งหน่วยงานภาครัฐและเอกชน
ซึ่งการควบรวมกิจการที่ผ่านมาช่วยเสริมสร้างศักยภาพการประกอบธุรกิจให้บริษัทมากขึ้น
รวมถึงขยายฐานเป้าหมายกลุ่มลูกค้าได้ครอบคลุมกลุ่มเป้าหมายมากยิ่งขึ้น
โดยเฉพาะในกลุ่มวิสาหกิจขนาดกลางและขนาดย่อม
รวมทั้งยังจะได้รับประโยชน์จากการใช้ทรัพยากรร่วมกัน อาทิ บุคลากรผู้บริหาร
ทีมงานวิจัยและพัฒนา และทีมงานด้านการตลาด
ซึ่งจะช่วยให้บริษัทสามารถสร้างผลตอบแทนทางการเงินได้มากขึ้นในอนาคต

4. บริษัท เอ็ม ไอ เอส เอาท์ซอร์สซิ่ง จำกัด

ตามมติที่ประชุมใหญ่สามัญผู้ถือหุ้นครั้งที่ 1/2548 เมื่อวันที่ 25 เมษายน 2548 มีมติให้ซื้อหุ้นบริษัท
โมเดอร์นฟอร์ม อินทิเกรชั่น เซอร์วิสเซส จำกัด ในสัดส่วนร้อยละ 100 ณ วันที่บริษัทเอ็ม เอฟ อี
ซี จำกัด (มหาชน) เข้าลงทุนในบริษัทดังกล่าว บริษัท โมเดอร์นฟอร์ม อินทิเกรชั่น เซอร์วิสเซส
จำกัด ได้เข้าลงทุนในบริษัท เอ็ม ไอ เอส เอาท์ซอร์สซิ่ง จำกัด
ซึ่งดำเนินธุรกิจให้บริการในการจัดหาบุคลากร
เพื่อทำหน้าที่ควบคุมดูแลและบำรุงรักษาระบบเทคโนโลยีสารสนเทศขององค์กร โดยที่บริษัท
โมเดอร์นฟอร์ม อินทิเกรชั่น เซอร์วิสเซส จำกัด ได้ถือหุ้นในบริษัทดังกล่าวในสัดส่วนร้อยละ 80
ของทุนจดทะเบียนที่ชำระแล้วจำนวน 3 ล้านบาท แบ่งเป็นหุ้นสามัญจำนวน 300,000 หุ้น
มูลค่าที่ตราไว้หุ้นละ 10 บาท โดยล่าสุดเมื่อวันที่ 22 พฤษภาคม 2549
บริษัทได้เพิ่มทุนจดทะเบียนเป็น 5 ล้านบาท แบ่งเป็นหุ้นสามัญจำนวน 500,000 หุ้น
มูลค่าที่ตราไว้หุ้นละ 10 บาท เพื่อใช้เป็นทุนหมุนเวียนในการรองรับการขยายธุรกิจ
คิดเป็นเงินลงทุนของบริษัทเอ็ม เอฟ อี ซี จำกัด (มหาชน) ในบริษัทดังกล่าวผ่านทางบริษัท
โมเดอร์นฟอร์ม อินทิเกรชั่น เซอร์วิสเซส จำกัด เป็นจำนวนเงินทั้งสิ้น 3,999,940 บาท

5. บริษัท บิสซิเนส แอพพลิเคชั่น จำกัด

ตามมติที่ประชุมใหญ่สามัญผู้ถือหุ้นครั้งที่ 1/2554 บริษัท เอ็ม เอฟ อี ซี จำกัด (มหาชน) เมื่อวันที่
25 เมษายน 2554 มีมติให้ซื้อและรับโอนกิจการทั้งหมดของเมกัส
โดยมูลค่าของการซื้อและรับโอนกิจการทั้งหมดของเมกัส มีจำนวนรวมไม่เกิน 492,754,936 บาท
โดยบริษัทฯ ชำระราคาค่าซื้อและรับโอนกิจการทั้งหมดให้แก่บริษัท บิสซิเนส แอพพิเคชั่น
ในกลุ่มเมกัส ด้วยการออกหุ้นสามัญเพิ่มทุนของบริษัทฯ จำนวนไม่เกิน 39,378,104 หุ้น
มูลค่าที่ตราไว้หุ้นละ 1 บาท ในราคาเสนอขายหุ้นละ 5.10 บาท ต่อหุ้น
รวมเป็นราคาเสนอขายหุ้นสามัญเพิ่มทุนของบริษัทฯ จำนวนรวมไม่เกิน 200,828,330 บาท
โดยให้ถือว่าเมกัสได้นำเอากิจการทั้งหมดของเมกัสมาชำระค่าหุ้นสามัญดังกล่าวแทนการชำระด้วยเงินสด
โดยเป็นส่วนของหุ้นสามัญของบริษัท บิสซิเนส แอพพลิเคชั่น จำกัด หรือ BAC จำนวน 99,997 หุ้น
มูลค่าที่ตราไว้หุ้นละ 100 บาท คิดเป็นร้อยละ 100 ของจำนวนหุ้นทั้งหมดของ BAC

บริษัท บิสซิเนส แอพพลิเคชั่น จำกัด ก่อตั้งเมื่อปี พ.ศ. 2536
ประกอบธุรกิจให้บริการโซลูชั่นด้านเทคโนโลยีสารสนเทศเพื่อการบริหาร
และได้รับการแต่งตั้งให้เป็นผู้แทนจำหน่ายของ IBM COGNOS ซอฟต์แวร์ด้าน Business
intelligence (BI) ประกอบด้วยทีมงานกว่า 100
คนที่มีประสบการณ์ความรู้ความเชี่ยวชาญอย่างสูงในด้านซอฟต์แวร์และบริการ BI
ใหญ่เป็นอันดับต้นในระดับภูมิภาค โดยมีลูกค้ากว่า 200
รายทั้งในภาครัฐและเอกชนในเกือบทุกภาคอุตสาหกรรม

6. บริษัท โมทีฟ เทคโนโลยี จำกัด (มหาชน)

ตามมติที่ประชุมใหญ่สามัญผู้ถือหุ้นครั้งที่ 1/2554 บริษัท เอ็ม เอฟ อี ซี จำกัด (มหาชน) เมื่อวันที่
25 เมษายน 2554 มีมติให้ซื้อและรับโอนกิจการทั้งหมดของเมกัส
โดยมูลค่าของการซื้อและรับโอนกิจการทั้งหมดของเมกัส มีจำนวนรวมไม่เกิน 492,754,936 บาท
โดยบริษัทฯ ชำระราคาค่าซื้อและรับโอนกิจการทั้งหมดให้แก่บริษัท โมทีฟ เทคโนโลยี จำกัด
(มหาชน) ในกลุ่มเมกัส ด้วยการออกหุ้นสามัญเพิ่มทุนของบริษัทฯ จำนวนไม่เกิน 57,240,511 หุ้น
มูลค่าที่ตราไว้หุ้นละ 1 บาท ในราคาเสนอขายหุ้นละ 5.10 บาท ต่อหุ้น
รวมเป็นราคาเสนอขายหุ้นสามัญเพิ่มทุนของบริษัทฯ จำนวนรวมไม่เกิน 291,926,606 บาท
โดยให้ถือว่าเมกัสได้นำเอากิจการทั้งหมดของเมกัสมาชำระค่าหุ้นสามัญดังกล่าวแทนการชำระด้วยเงินสด
โดยเป็นส่วนของหุ้นสามัญของบริษัท โมทีฟ เทคโนโลยี จำกัด (มหาชน) หรือ Motif จำนวน
79,999,900 หุ้น มูลค่าที่ตราไว้หุ้นละ 1 บาท คิดเป็นร้อยละ 100 ของจำนวนหุ้นทั้งหมดของ
Motif

บริษัท โมทีฟ เทคโนโลยี จำกัด (มหาชน) ก่อตั้งเมื่อปี พ.ศ. 2542
ประกอบธุรกิจให้คำปรึกษาและบริการพัฒนาระบบคอมพิวเตอร์
โดยเป็นบริษัทซอฟต์แวร์ผู้วิจัยและพัฒนาซอฟต์แวร์ของตนเองเป็นทรัพย์สินทางปัญญาของบริษัท Motif
เอง ใช้ในระบบงานโอเปอเรชั่นของสถาบันการเงินการธนาคาร งานกฎหมาย
การบริหารองค์กรภาครัฐ มีวิศวกรทางด้านซอฟต์แวร์กว่า 100 คน และลูกค้าองค์กรขนาดใหญ่กว่า
20 แห่ง

7. กลุ่มบริษัท ซอฟต์สแควร์

7.1 บริษัท ซอฟต์สแควร์ 1999 จำกัด

ตามมติที่ประชุมใหญ่สามัญผู้ถือหุ้นครั้งที่ 1/2554 บริษัท เอ็ม เอฟ อี ซี จำกัด (มหาชน) เมื่อวันที่
25 เมษายน 2554 มีมติให้ซื้อและรับโอนกิจการทั้งหมดของ NTS ในส่วนของบริษัท
ซอฟต์สแควร์1999 จำกัด (“SS1999”) ในอัตราส่วนร้อยละ 100 มูลค่าที่ตราไว้หุ้นละ 100 บาท
ของทุนจดทะเบียน 10 ล้านบาท หรือคิดเป็นจำนวน 299,998 หุ้น ของจำนวนหุ้นทั้งหมดของ
SS1999 โดยบริษัทฯ ชำระราคาค่าหุ้นดังกล่าวด้วยหุ้นสามัญเพิ่มทุนของบริษัทฯ เป็นจำนวนไม่เกิน
27,852,039 หุ้น มูลค่าที่ตราไว้หุ้นละ 1 บาท ในราคาเสนอขายหุ้นละ 5.10 บาท ต่อหุ้น
รวมเป็นราคาเสนอขายหุ้นสามัญเพิ่มทุนของบริษัทฯ จำนวนไม่เกิน 142,045,399 บาท

บริษัท ซอฟต์สแควร์1999 จำกัด ก่อตั้งเมื่อปี พ.ศ. 2531 ประกอบธุรกิจบริการให้คำปรึกษา
ออกแบบระบบงาน รับจ้างเขียนโปรแกรมคอมพิวเตอร์
ให้บริการประมวลผลข้อมูลด้วยเครื่องคอมพิวเตอร์
ปัจจุบันได้รับความไว้วางใจในการจัดหาและติดตั้งระบบงานคอมพิวเตอร์
เพื่อเพิ่มประสิทธิภาพในการปฏิบัติงานให้กับองค์กรชั้นนำในภาครัฐการศึกษาและเอกชนกว่า300 ราย
โดยเฉพาะกลุ่มธุรกิจค้าปลีก และอุตสาหกรรมการผลิตทั้งในและต่างประเทศ

7.2 บริษัท ขอนแก่น ซอฟต์เทค จำกัด

ตามมติที่ประชุมใหญ่สามัญผู้ถือหุ้นครั้งที่ 1/2554 บริษัท เอ็ม เอฟ อี ซี จำกัด (มหาชน) เมื่อวันที่
25 เมษายน 2554 มีมติให้ซื้อและรับโอนกิจการทั้งหมดของ NTS โดยในเข้าซื้อหุ้นสามัญของบริษัท
ซอฟต์สแควร์1999 จำกัด โดยมีถือหุ้นลงทุนในสัดส่วนร้อยละ 100 ทั้งนี้เดิมบริษัท ซอฟต์สแควร์
1999 จำกัดถือหุ้นลงทุนในบริษัท ขอนแก่น ซอฟต์เทค จำกัด ในสัดส่วนร้อยละ 100
ทุนจดทะเบียนบริษัท 5,000,000 บาท เป็นหุ้นสามัญจำนวน 50,000 หุ้น มูลค่าหุ้นละ 100 บาท
ดังนั้นบริษัทขอนแก่น ซอฟต์เทค จำกัด จึงถือเป็นบริษัทย่อยของ MFEC
โดยการถือหุ้นลงทุนในบริษัทขอนแก่น ซอฟต์เทค จำกัด ผ่านบริษัท ซอฟต์สแควร์ 199 จำกัด

บริษัท ขอนแก่น ซอฟต์เทค จำกัด ก่อตั้งเมื่อปี พ.ศ. 2553 ประกอบธุรกิจบริการให้คำปรึกษา
ออกแบบระบบงาน
รับจ้างเขียนโปรแกรมคอมพิวเตอร์และให้บริการประมวลผลข้อมูลด้วยเครื่องคอมพิวเตอร์

7.3 บริษัท ซอฟต์พลัส เทคโนโลยี จำกัด

ตามมติที่ประชุมใหญ่สามัญผู้ถือหุ้นครั้งที่ 1/2554 บริษัท เอ็ม เอฟ อี ซี จำกัด (มหาชน) เมื่อวันที่
25 เมษายน 2554 มีมติให้ซื้อและรับโอนกิจการทั้งหมดของ NTS ในส่วนของ บริษัท ซอฟต์พลัส
เทคโนโลยี จำกัด (“SPT”) จำนวน 49,998 หุ้น มูลค่าที่ตราไว้หุ้นละ 100 บาท คิดเป็นร้อยละ
100 ของจำนวนหุ้นทั้งหมดของ SPT โดยบริษัทฯ
จะชำระราคาค่าหุ้นดังกล่าวด้วยหุ้นสามัญเพิ่มทุนของบริษัทฯ เป็นจำนวนไม่เกิน 3,968,398 หุ้น
มูลค่าที่ตราไว้หุ้นละ 1 บาท ในราคาเสนอขายหุ้นละ 5.10 บาท ต่อหุ้น
รวมเป็นราคาเสนอขายหุ้นสามัญเพิ่มทุนของบริษัทฯ จำนวนไม่เกิน 20,238,832 บาท

บริษัท ซอฟต์พลัส เทคโนโลยี จำกัด ก่อตั้งเมื่อปี พ.ศ. 2548 ประกอบธุรกิจบริการให้คำปรึกษา
ออกแบบระบบงาน
รับจ้างเขียนโปรแกรมคอมพิวเตอร์และให้บริการประมวลผลข้อมูลด้วยเครื่องคอมพิวเตอร์

7.4 บริษัท ซอฟต์โปรเฟสชั่นแนล จำกัด

ตามมติที่ประชุมใหญ่สามัญผู้ถือหุ้นครั้งที่ 1/2554 บริษัท เอ็ม เอฟ อี ซี จำกัด (มหาชน) เมื่อวันที่
25 เมษายน 2554 มีมติให้ซื้อและรับโอนกิจการทั้งหมดของ NTS ในส่วนของ บริษัท
ซอฟต์โปรเฟสชั่นแนล จำกัด (“SP”) จำนวน 49,998 หุ้น มูลค่าที่ตราไว้หุ้นละ 100 บาท
คิดเป็นร้อยละ 100 ของจำนวนหุ้นทั้งหมดของ SP โดยบริษัทฯ
จะชำระราคาค่าหุ้นดังกล่าวด้วยหุ้นสามัญเพิ่มทุนของบริษัทฯ เป็นจำนวนไม่เกิน 4,044,872 หุ้น
มูลค่าที่ตราไว้หุ้นละ 1 บาท ในราคาเสนอขายหุ้นละ 5.10 บาท ต่อหุ้น
รวมเป็นราคาเสนอขายหุ้นสามัญเพิ่มทุนของบริษัทฯ จำนวนไม่เกิน 20,628,848 บาท

บริษัท ซอฟต์โปรเฟสชั่นแนล จำกัด ก่อตั้งเมื่อปี พ.ศ. 2545 ประกอบธุรกิจบริการให้คำปรึกษา
ออกแบบระบบงาน
รับจ้างเขียนโปรแกรมคอมพิวเตอร์และให้บริการประมวลผลข้อมูลด้วยเครื่องคอมพิวเตอร์

7.5 บริษัท สามหมอก ซอฟต์แวร์ จำกัด

ตามมติที่ประชุมใหญ่สามัญผู้ถือหุ้นครั้งที่ 1/2554 บริษัท เอ็ม เอฟ อี ซี จำกัด (มหาชน) เมื่อวันที่
25 เมษายน 2554 มีมติให้ซื้อและรับโอนกิจการทั้งหมดของ NTS ในส่วนของบริษัท สามหมอก
ซอฟต์แวร์ จำกัด (“SM”) จำนวน 29,998 หุ้น มูลค่าที่ตราไว้หุ้นละ 100 บาท คิดเป็นร้อยละ
100 ของจำนวนหุ้นทั้งหมดของ SM โดยบริษัทฯ
ชำระราคาค่าหุ้นดังกล่าวด้วยหุ้นสามัญเพิ่มทุนของบริษัทฯ เป็นจำนวนไม่เกิน 1,975,588 หุ้น
มูลค่าที่ตราไว้หุ้นละ 1 บาท ในราคาเสนอขายหุ้นละ 5.10 บาท ต่อหุ้น
รวมเป็นราคาเสนอขายหุ้นสามัญเพิ่มทุนของบริษัทฯ จำนวนไม่เกิน 10,075,499 บาท

บริษัท สามหมอก ซอฟต์แวร์ จำกัด ก่อตั้งเมื่อปี พ.ศ. 2551 ประกอบธุรกิจบริการให้คำปรึกษา
ออกแบบระบบงาน
รับจ้างเขียนโปรแกรมคอมพิวเตอร์และให้บริการประมวลผลข้อมูลด้วยเครื่องคอมพิวเตอร์

7.6 บริษัท เคซอฟต์ คอนซัลติ้ง จำกัด

ตามมติที่ประชุมใหญ่สามัญผู้ถือหุ้นครั้งที่ 1/2554 บริษัท เอ็ม เอฟ อี ซี จำกัด (มหาชน) เมื่อวันที่
25 เมษายน 2554 มีมติให้ซื้อและรับโอนกิจการทั้งหมดของ NTS ในส่วนของบริษัท เคซอฟต์
คอนซัลติ้ง จำกัด (“KS”) จำนวน 49,998 หุ้น มูลค่าที่ตราไว้หุ้นละ 100 บาท คิดเป็นร้อยละ
100 ของจำนวนหุ้นทั้งหมดของ KS โดยบริษัทฯ
จะชำระราคาค่าหุ้นดังกล่าวด้วยหุ้นสามัญเพิ่มทุนของบริษัทฯ เป็นจำนวนไม่เกิน 3,489,139 หุ้น
มูลค่าที่ตราไว้หุ้นละ 1 บาท ในราคาเสนอขายหุ้นละ 5.10 บาท ต่อหุ้น
รวมเป็นราคาเสนอขายหุ้นสามัญเพิ่มทุนของบริษัทฯ จำนวนไม่เกิน 17,794,609 บาท

บริษัท เคซอฟต์ คอนซัลติ้ง จำกัด ก่อตั้งเมื่อปี พ.ศ.2549 ประกอบธุรกิจบริการให้คำปรึกษา
ออกแบบระบบงาน
รับจ้างเขียนโปรแกรมคอมพิวเตอร์และให้บริการประมวลผลข้อมูลด้วยเครื่องคอมพิวเตอร์

7.7 บริษัท ฮ่องสอน ซอฟต์แวร์ จำกัด

ตามมติที่ประชุมใหญ่สามัญผู้ถือหุ้นครั้งที่ 1/2554 บริษัท เอ็ม เอฟ อี ซี จำกัด (มหาชน) เมื่อวันที่
25 เมษายน 2554 มีมติให้ซื้อและรับโอนกิจการทั้งหมดของ NTS ในส่วนของบริษัท ฮ่องสอน
ซอฟต์แวร์ จำกัด (“HS”) จำนวน 49,998 หุ้น มูลค่าที่ตราไว้หุ้นละ 100 บาท คิดเป็นร้อยละ
100 ของจำนวนหุ้นทั้งหมดของ HS โดยบริษัทฯ
จะชำระราคาค่าหุ้นดังกล่าวด้วยหุ้นสามัญเพิ่มทุนของบริษัทฯ เป็นจำนวนไม่เกิน 15,772,821 หุ้น
มูลค่าที่ตราไว้หุ้นละ 1 บาท ในราคาเสนอขายหุ้นละ 5.10 บาท ต่อหุ้น
รวมเป็นราคาเสนอขายหุ้นสามัญเพิ่มทุนของบริษัทฯ จำนวนไม่เกิน 80,441,387 บาท

บริษัท ฮ่องสอน ซอฟต์แวร์ จำกัด ก่อตั้งเมื่อปี พ.ศ.2551 ประกอบธุรกิจบริการให้คำปรึกษา
ออกแบบระบบงาน
รับจ้างเขียนโปรแกรมคอมพิวเตอร์และให้บริการประมวลผลข้อมูลด้วยเครื่องคอมพิวเตอร์

8. บริษัท อังสตรอม โซลูชั่น จำกัด

ตามมติที่ประชุมคณะกรรมการบริหารครั้งที่ 2/2555 บริษัท เอ็ม เอฟ อี ซี จำกัด (มหาชน)
เมื่อวันที่ 11 มิถุนายน 2555 ได้มีมติให้บริษัทดำเนินการลงทุนในบริษัท อังสตรอมโซลูชั่น จำกัด
ซึ่งเป็นบริษัทที่ดำเนินธุรกิจให้คำปรึกษา แนะนำ พัฒนาและฝึกอบรมเกี่ยวกับซอฟท์แวร์ ฮาร์ดแวร์
ระบบคอมพิวเตอร์
ออกแบบและวางแผนพัฒนาซอฟท์แวร์สำหรับควบคุมหรือใช้งานร่วมกับอุปกรณ์อิเล็คทรอนิคส์ โดยบริษัท
เอ็ม เอฟ อี ซี จำกัด (มหาชน) เข้าถือหุ้นลงทุนในบริษัท อังสตรอม จำกัด ในสัดส่วนร้อยละ 40
ของทุนจดทะเบียน 50,000,000 บาท

1.  โครงสร้างรายได้

โครงสร้างรายได้ของบริษัทและบริษัทย่อย สำหรับงวดปี 2553-2555 สิ้นสุดวันที่ 31 ธันวาคม
2555 แยกตามประเภทของผลิตภัณฑ์และบริการ เป็นดังนี้

  ----------------------------------- ---------- -------- -------- --------- -------- --------
  ผลิตภัณฑ์                              ปี 2555              ปี 2554             ปี 2553   

                                      ล้านบาท     ร้อยละ    ล้านบาท   ร้อยละ     ล้านบาท   ร้อยละ

  ธุรกิจบริการให้คำปรึกษาและพัฒนางาน^(/1)   511.27     13.83    351      8.44      254      9.78

  ธุรกิจพัฒนาและวางระบบ                  2,511      67.93    3,192    76.65     1,811    69.81

  -         ฮาร์ดแวร์                   2,001.96   54.16    2,611    62.70     1,660    63.98

  -         ซอฟต์แวร์                   509.11     13.77    581      13.95     151      5.83

  -         อื่นๆ                                                                       

  ธุรกิจบริการด้านการบำรุงรักษา             624.07     16.88    547      13.13     482      18.56

  รายได้จากการขายและให้บริการ            3,646.41   98.65    4,089    98.21     2,547    98.15

  รายได้อื่น ^(/2)                       50.07      1.35     74       1.79      48       1.85

  รายได้รวม                            3,696.48   100      4,164    100.00    2,595    100.00
  ----------------------------------- ---------- -------- -------- --------- -------- --------

หมายเหตุ :

^(/1) รายได้ของธุรกิจบริการให้คำปรึกษาและพัฒนางาน
เป็นรายได้เฉพาะส่วนค่าธรรมเนียมการให้บริการ
ไม่นับรวมมูลค่าการขายผลิตภัณฑ์ฮาร์ดแวร์และซอฟต์แวร์ที่เกี่ยวข้องกับงานในแต่ละโครงการ
โดยมูลค่าดังกล่าวได้ถูกรวมไว้ในรายได้ส่วนธุรกิจพัฒนาและวางระบบ

  ^(/2) รายได้อื่นประกอบด้วย รายได้ส่งเสริมการตลาดจากผู้ขายผลิตภัณฑ์ ดอกเบี้ยรับ
  กำไรจากการขายสินทรัพย์ กำไรจากอัตราแลกเปลี่ยน และรายได้เบ็ดเตล็ดอื่นๆ

2.  เป้าหมายในการดำเนินธุรกิจ

จากผลการดำเนินงานในปี 2555 บริษัทมีเป้าหมายหลักในการดำเนินธุรกิจในด้านต่างๆ ดังต่อไปนี้

1.  การวางระบบโครงสร้างพื้นฐานทางด้านเทคโนโลยีสารสนเทศ (IT Infrastructure)
    ภายในองค์กร

ในปี 2555
บริษัทได้ดำเนินการปรับปรุงประสิทธิภาพระบบงานภายในทั้งในด้านบุคลากรและเทคโนโลยีต่างๆ
มากขึ้นอย่างต่อเนื่อง ส่วนหนึ่งก็เพื่อพัฒนาผลิตภัณฑ์และการบริการ (Products & Services)
ของบริษัทออกสู่ตลาดมากขึ้น ในลักษณะแพคเกจ (Package Services) อาทิ
ระบบบริหารทรัพยากรองค์กรโดยรวม (Enterprise Resource Planning: ERP)
โดยมีการส่งบุคลากรเข้ารับการฝึกอบรมในต่างประเทศ
เพื่อนำมาประยุกต์ใช้กับการดำเนินงานภายในองค์กร รวมทั้งประโยชน์ด้านการตลาด
และระบบบริหารความสัมพันธ์ลูกค้า (Customer Relationship Management : CRM)
เพื่อเพิ่มประสิทธิภาพระบบงานภายใน ในการสนับสนุนการดำเนินงาน
และความรวดเร็วในการให้บริการแก่ลูกค้าและพนักงานภายใน
ในด้านของการสื่อสารและประสานงานภายใน การแลกเปลี่ยนข้อมูล
การจัดทำระบบคลังข้อมูลและฐานความรู้ภายในองค์กร
เพื่อรองรับการขยายงานและการเติบโตทางธุรกิจในอนาคต
โดยมีการจัดทำระบบซอฟต์แวร์เพื่อควบคุมการบริหารโครงการ (Project Management
Office) เพื่อให้การทำงานต่างๆ เป็นระบบ (System) และมีประสิทธิภาพมากขึ้น และระบบ
Web Portal เพื่อช่วยพัฒนาองค์ความรู้ (Knowledge Management)
และกระบวนการสื่อสารภายในองค์กร รวมทั้งระบบซอฟต์แวร์การบริหารจัดการแผนการลงทุน
(Portfolio Manager) เพื่อช่วยวางแผนการจัดการภาพรวมการลงทุนขององค์กร

นอกจากนี้ ยังมีการการพัฒนาระบบการบริหารจัดการซอฟต์แวร์ (Software Configuration
Management) ระบบซอฟต์แวร์เพื่อสร้างความพึงพอใจจากบริการหลังการขาย (Helpdesk and
CRM : BMC Remedy) และการรวมระบบคอมพิวเตอร์เครื่องแม่ข่าย (Consolidate Server)
ภายในเข้าด้วยกัน รวมทั้งการสร้างดัชนีชี้วัดผลสำเร็จ (KEY PERFORMANCE INDICATORS :
KPI) สำหรับพนักงาน เพื่อเป็นเครื่องมือในการชี้วัดผลการดำเนินงาน การบริหารงาน
และควบคุมโครงการ เพื่อเพิ่มประสิทธิภาพกระบวนการทำงาน
ซึ่งจะส่งผลดีในด้านการวางแผนพัฒนาบุคลากร และพัฒนาแหล่งทรัพยากรต่างๆ (Resources)
เพื่อการพัฒนางานได้อย่างมีประสิทธิภาพมากขึ้น ตลอดจนระบบการบริหารผลการปฏิบัติงาน
(Performance Management) ซึ่งเป็นส่วนหนึ่งของระบบสารสนเทศเพื่อการจัดการ (MIS:
Management Information System) เพื่อปรับปรุงและพัฒนาผลการปฏิบัติงานขององค์กร
เห็นได้จากบริษัทได้ผ่านการรับรองคุณสมบัติด้านระบบ CAPABILITY MATURITY MODEL
INTEGRATION (“CMMI”) จากสถาบัน SOFTWARE ENGINEERING INSTITUTE (SEI)
ประเทศสหรัฐอเมริกา ในระดับ LEVEL 3 ในปี 2551
โดยตั้งเป้าหมายที่จะผ่านการรับรองในระดับ MATURITY LEVEL 5 ซึ่งเป็นระดับสูงสุด
เพื่อก้าวสู่การเป็นบริษัทไอทีชั้นนำของโลกต่อไป
ซึ่งจะเป็นประโยชน์ในด้านการปรับปรุงระบบมาตรฐานวิธีการทำงาน
เพื่อการพัฒนางานด้านซอฟต์แวร์ให้มีคุณภาพมากขึ้น

ตลอดถึงการพัฒนาระบบ CLOUD COMPUTING ของผู้ใช้งานผ่านระบบอินเทอร์เน็ต
เพื่อความง่ายต่อการใช้งาน และจัดสรรทรัพยากรแก่ผู้ใช้งาน MFEC VOICE AND UNIFIED
COMMUNICATIONS (UC) SYSTEM เพื่อเสริมสร้างประสิทธิภาพการสื่อสาร
การบริหารจัดการภายใน และค่าใช้จ่ายในองค์กร และ CISCO TELEPRESENCE
ห้องประชุมทางไกลเสมือนจริงให้กับพนักงาน ที่ให้ประสบการณ์ร่วมกับผู้ประชุมที่อยู่คนละพื้นที่
เสมือนนั่งประชุมห้องเดียวกัน ไม่ต้องเสียเวลาและค่าเดินทาง ช่วยเพิ่มประสิทธิภาพการทำงาน
รวมถึงระบบ CISCO DMP (DIGITAL MEDIA PLAYER) ซึ่งเป็นการใช้สื่อดิจิตอล อาทิ
สื่อประชาสัมพันธ์ทางจอภาพรูปแบบใหม่ CISCO ENTERPRISE TV
และแอพพลิเคชั่นวิดิโอบนเดสก์ทอป เพื่อเพิ่มยอดขาย สร้างประสบการณ์ลูกค้าที่ดีขึ้น
และส่งเสริมการเรียนรู้ นอกจากนี้ ยังมีการปรับปรุงระบบ ISP INTERNET และ LINK
ที่เชื่อมโยงระหว่างอาคารสำนักงานของบริษัท เพื่อรองรับโอกาสทางธุรกิจและการสื่อสารที่เร็วขึ้น
และระบบ SECURETY ERP SYSTEM เพื่อป้องกันการเข้าถึงข้อมูลของระบบ
ให้มีประสิทธิภาพมากยิ่งขึ้นเป็น DOUBLE SINGLE SIGN ON

2.  ขยายฐานลูกค้าครอบคลุมธุรกิจทุกกลุ่มมากขึ้นอย่างต่อเนื่อง

บริษัทยังคงให้ความสำคัญในการขยายฐานกลุ่มลูกค้าเพิ่มมากขึ้นทั้งในแนวกว้างและเชิงลึก
เพื่อครอบคลุมลูกค้ากลุ่มต่างๆ ที่เป็นวิสาหกิจขนาดใหญ่ในระดับชั้นนำของทุกอุตสาหกรรม
ทั้งในด้านของการรักษาฐานลูกค้าเดิมและเพิ่มกลุ่มลูกค้าใหม่ เพื่อบรรลุเป้าหมายการตลาด
ซึ่งในสภาวะตลาดที่มีการแข่งขันสูงในขณะนี้ ธุรกิจต่างๆ
มีแนวโน้มความต้องการด้านเทคโนโลยีสารสนเทศเพิ่มมากขึ้น
ซึ่งมีส่วนสำคัญต่อการเติบโตขององค์กร เนื่องจากเป็นเครื่องมือสำคัญที่จะช่วยขับเคลื่อนธุรกิจ
ทั้งในด้านของการลดต้นทุน เพิ่มผลผลิต สร้างโอกาสทางธุรกิจ เพื่อการเติบโต
เพื่อเพิ่มขีดความสามารถด้านการแข่งขัน ท่ามกลางภาวะการแข่งขันที่รุนแรงขึ้นในยุคภูมิภาคาภิวัฒน์
(Regionalization) ที่มีแนวโน้มรวมกลุ่มทางเศรษฐกิจกันมากขึ้น
โดยเฉพาะการก่อตั้งประชาคมเศรษฐกิจอาเซียน (ASEAN Economic Community : AEC) ปี
2015 นี้ ทำให้หลายธุรกิจต้องเร่งปรับตัว เพื่อรองรับการแข่งขัน
โดยเฉพาะกลุ่มสื่อสารโทรคมนาคม
ซึ่งเป็นกลุ่มลูกค้าหลักของบริษัทที่ยังคงมีแนวโน้มความต้องการระบบไอทีสูงขึ้นอย่างต่อเนื่อง
ภายหลังการเปิดประมูลใบอนุญาต 3G ในช่วงเดือนตุลาคมปี 2555 ที่ผ่านมา
จะเป็นการเปิดโอกาสในการปรับเปลี่ยนเทคโนโลยีใหม่
ซึ่งคาดว่าจะมีเม็ดเงินลงทุนด้านไอทีเพิ่มมากขึ้นตามทิศทางการเติบโตของอุตสาหกรรม อาทิ
การสร้างระบบเครือข่าย (Network) แอพพลิเคชั่น และเนื้อหา (Content) ใหม่ต่างๆ

และกลุ่มการเงินการธนาคาร ที่ยังมีความต้องการระบบไอทีสูงขึ้นเช่นเดียวกัน
ซึ่งมีส่วนสำคัญต่อการเติบโตขององค์กร และประสิทธิภาพเชิงกลยุทธ์
เห็นได้จากในช่วงปีที่ผ่านมาธุรกิจดังกล่าวได้มีการลงทุนพัฒนาระบบไอทีมากขึ้นจากสภาพการแข่งขันทางธุรกิจที่รุนแรงขึ้น
เพื่อเพิ่มขีดความสามารถในการแข่งขัน อาทิ ระบบบริหารจัดการความสัมพันธ์ลูกค้า
การสร้างสรรค์ผลิตภัณฑ์และบริการใหม่ ตลอดถึงเพื่อรองรับกฎระเบียบต่างๆ อาทิ Basel II
ของธนาคารแห่งประเทศไทย วิธีการลงบัญชีแบบใหม่ IAS 39
และแนวโน้มการพัฒนาตลาดเงินและตลาดทุน ภายหลังการเปิด AEC ปี 2015
ซึ่งจะทำให้มีการเปิดเสรีต่างๆ มากขึ้น อาทิ การเปิดเสรีด้านโบรคเกอร์ และ Asian linkage
ทำให้งบลงทุนด้านไอที (IT Spending) มีแนวโน้มการเติบโตเพิ่มมากขึ้น

รวมถึงกลุ่มภาคราชการ รัฐวิสาหกิจ และพลังงาน
ที่คาดว่าจะมีเม็ดเงินลงทุนด้านไอทีจำนวนมากจากโครงการต่างๆ
ของรัฐบาลที่มีนโยบายสนับสนุนด้านไอที อาทิ โครงการ Smart Thailand
โครงการจัดทำศูนย์บริการประชาชน ICT (One-Stop Services)
โครงการพัฒนาโครงข่ายสื่อสารความเร็วสูงให้ครอบคลุม ทั่วถึง เพียงพอ มีคุณภาพ
ด้วยราคาที่เหมาะสม เป็นธรรม โครงการ Free Public WiFi
การพัฒนาเครือข่ายสื่อสารข้อมูลหน่วยงานภาครัฐ (GIN)
และการวางระบบแลกเปลี่ยนข้อมูลอิเล็กทรอนิกส์ระหว่างหน่วยงานภาครัฐ เป็นต้น
โดยบริษัทได้เตรียมพัฒนาระบบซอฟต์แวร์ต่างๆ รวมทั้งการสร้างเนื้อหา (Content) ใหม่
ให้สอดคล้องรองรับความต้องการของตลาดในอนาคต

โดยบริษัทมุ่งเน้นการออกแบบโซลูชั่นที่สอดคล้องความต้องการของลูกค้า
เพื่อประโยชน์สูงสุดของลูกค้า (Return on Investment)
ด้วยคุณภาพผลิตภัณฑ์และบริการที่หลากหลาย การให้บริการและประสิทธิภาพการส่งมอบโครงการที่ดี
บุคลากรที่มีความรู้ความเชี่ยวชาญระดับสากล และความรู้ความเข้าใจในธุรกิจของลูกค้า
ซึ่งปัจจุบันบริษัทได้มีการเตรียมความพร้อมด้านต่างๆ อาทิ การพัฒนาผลิตภัณฑ์ บุคลากร
และองค์ความรู้ (Knowledge) ในการขยายทีมงานให้รองรับกับกลยุทธ์และแผนงานด้านการตลาด
เพื่อเสริมศักยภาพและความสามารถการทำกำไรที่สูงขึ้น (Profit Margin)
โดยบริษัทจะเข้าร่วมประมูลงานในส่วนที่มีความรู้ความเชี่ยวชาญ และความสามารถการทำกำไรที่ดี

ทั้งนี้จากการควบรวมกิจการกับ 3 บริษัทพันธมิตร ได้แก่ บริษัท ซอฟต์สแควร์ กรุ๊ป, บริษัท บิสซิเนส
แอพพลิเคชั่น จำกัด และบริษัท โมทีฟ เทคโนโลยี จำกัด (มหาชน) ในนาม MFEC GROUP
ซึ่งเป็นการนำบริษัทฯ ที่โดดเด่นและเป็นผู้นำทางด้าน Software และ IT Services
ชั้นนำของประเทศในแต่ละตลาดมารวมไว้ด้วยกัน นอกเหนือจากการเติบโตแบบก้าวกระโดดแล้ว
จะส่งผลดีให้ MFEC GROUP เป็นองค์กรที่เข้มแข็งเป็นผู้นำที่โดดเด่นในอุตสาหกรรม Software
และ IT Services ของประเทศอย่างชัดเจน
ขณะเดียวกันยังเพิ่มความสามารถในการแข่งขันของผู้ประกอบการไอทีไทยให้แข่งขันได้กับผู้ประกอบการอื่นๆ
ในตลาดโลกได้เป็นอย่างดี
และจะส่งเสริมแผนการก้าวสู่ตลาดในระดับภูมิภาคและตลาดโลกได้รวดเร็วยิ่งขึ้น โดยเอ็ม เอฟ อี
ซีฯ จะใช้ความแข็งแกร่งด้านการตลาด ที่มีทีมบุคลากรด้านการตลาดและการให้บริการที่มีคุณภาพ
เข้ามาสนับสนุนด้านการขยายตลาด

3.  ขยายขนาดธุรกิจบริการให้คำปรึกษา และพัฒนางานด้านเทคโนโลยีสารสนเทศ (IT
    Professional Services) มากขึ้นอย่างต่อเนื่อง

การควบรวมกิจการกับ 3
บริษัทผู้ประกอบธุรกิจด้านเทคโนโลยีสารสนเทศระดับแนวหน้าของประเทศไทยคือบริษัท ซอฟต์สแควร์
กรุ๊ป บริษัท บิสซิเนส แอพพลิเคชั่น จำกัด และบริษัท โมทีฟ เทคโนโลยี จำกัด (มหาชน) เมื่อปี
2554 เพื่อเพิ่มความแข็งแกร่งให้กับองค์กร รองรับโอกาสทางธุรกิจที่จะเข้ามาในอนาคตอันใกล้
ตามทิศทางการขยายตัวของธุรกิจยุคการรวมกลุ่มทางเศรษฐกิจภูมิภาค (Regionalization)
ที่ภูมิภาคนี้ได้มีการขยับตัวแล้ว โดยจะมีการก่อตั้ง ASEAN Economic Community ในปี พ.ศ.
2558 นี้
รวมถึงการเปลี่ยนแปลงในระดับโครงสร้างอุตสาหกรรมไอทีทั่วโลกที่เป็นปัจจัยสำคัญที่ทำให้ต้องมีการเปลี่ยนกลยุทธ์ครั้งใหญ่
โดย MFEC GROUP มุ่งปรับปรุง
และพัฒนาองค์กรให้เป็นสถาบันที่เข้มแข็งมีขนาดและศักยภาพที่จะเป็นผู้นำที่โดดเด่นในอุตสาหกรรม
Software และ IT Services ของประเทศ นำไปสู่การเติบโตอย่างยั่งยืน
เป็นที่ยอมรับนับถือจากสาธารณะและนักลงทุน

บริษัท ซอฟต์ สแควร์ กรุ๊ป เป็นผู้ประกอบธุรกิจให้บริการด้านการจัดหาและติดตั้งระบบคอมพิวเตอร์
และเทคโนโลยีสารสนเทศ เพื่อเพิ่มประสิทธิภาพในการปฏิบัติงานให้กับองค์กรชั้นนำมานานกว่า 23
ปี มีลูกค้าทั้งในภาครัฐและเอกชนกว่า 300 ราย ทั้งในและต่างประเทศ ประการสำคัญ บริษัท
ซอฟต์สแควร์ กรุ๊ป ยังเป็นผู้พัฒนาซอฟต์แวร์ (ซอฟต์แวร์เฮ้าส์) ที่ใหญ่ที่สุดในประเทศไทย
ผลิตโปรแกรมเมอร์ป้อนเข้าสู่ตลาดไอทีไทยมากกว่า 2,000 คนต่อปี
ถือว่ามีบทบาทสำคัญในการแก้ปัญหาการขาดแคลนแรงงานด้านนี้ที่เป็นปัญหาอยู่ทั่วโลกและจะรุนแรงมากขึ้นในอนาคต

บริษัท บิสซิเนส แอพพลิเคชั่น จำกัด หรือ BAC
เป็นผู้ประกอบธุรกิจให้บริการโซลูชั่นด้านเทคโนโลยีสารสนเทศเพื่อการบริหารมานานกว่า 16 ปี
และได้รับการแต่งตั้งให้เป็นผู้แทนจำหน่ายของ IBM อย่างเป็นทางการ โดยปัจจุบัน BAC
ถือเป็นผู้ประกอบการอันดับหนึ่งในประเทศไทยและภูมิภาคอาเซียน ในฐานะผู้ให้บริการเทคโนโลยี
Cognos Business Intelligence Software ประกอบด้วยทีมงานกว่า 100
คนที่มีประสบการณ์ความรู้ความเข้าใจในเทคโนโลยีเฉพาะทางนี้เป็นอย่างดี
โดยมีลูกค้าที่เป็นผู้ประกอบการรายใหญ่กว่า 200 รายในเกือบทุกภาคอุตสาหกรรม
โดยแบ่งเป็นองค์กรภาครัฐจำนวน 70 ราย และเอกชนจำนวน 150 ราย

ส่วนบริษัท โมทีฟ เทคโนโลยี จำกัด (มหาชน) เป็นบริษัทไทยแท้ผู้วิจัยและพัฒนาซอฟต์แวร์
ทรัพย์สินทางปัญญาของบริษัทคนไทยเอง
ที่ใช้ในระบบงานโอเปอเรชั่นของสถาบันการเงินการธนาคาร งานกฎหมาย
การบริหารองค์กรภาครัฐ ดำเนินธุรกิจมานานกว่า 12 ปี มีวิศวกรทางด้านซอฟต์แวร์มากกว่า 100
คน และมีลูกค้าองค์กรขนาดใหญ่กว่า 20 แห่ง

ทั้งนี้ความร่วมมือกับพันธมิตรดังกล่าว ทำให้เห็นทิศทางการผนึกกำลัง (Synergy) ที่ชัดเจน
โดยหลังการควบรวมกิจการจะผลักดันให้ BAC เป็นผู้ให้บริการ IT Services
ที่โดดเด่นในตลาดระดับภูมิภาคได้ทันที ในขณะที่ซอฟต์สแควร์ฯ
จะมีศักยภาพสูงขึ้นในการที่จะพัฒนาบุคลากรด้านไอทีที่มีคุณภาพเข้าสู่ตลาดมากถึง 5,000
คนภายในเวลา 5 ปี และโมทีฟ เทคโนโลยีฯ
จะสามารถพัฒนาสินค้าที่เป็นซอฟต์แวร์และทรัพย์สินทางปัญญาสัญชาติไทยออกสู่ตลาดได้อย่างต่อเนื่อง
โดยเอ็ม เอฟ อี ซีฯ จะใช้ความแข็งแกร่งด้านการตลาด
ที่มีทีมบุคลากรด้านการตลาดและการให้บริการที่มีคุณภาพ เข้ามาสนับสนุนด้านการขยายตลาด

การผนึกกำลังในครั้งนี้จะทำให้บริษัทคนไทยมีศักยภาพ สามารถแข่งขันกับบริษัทไอทีข้ามชาติ
โดยบริษัทจะใช้ความเข้มแข็งและความเป็นผู้นำของตลาดในประเทศ ในการผลิตสินค้าและบริการ
ทั้งนี้ MFEC GROUP ได้วางเป้าหมายไว้อย่างชัดเจน
ต้องการปรับปรุงและพัฒนาโครงสร้างและการบริหารองค์กรให้กลายเป็น “สถาบัน”
ที่สามารถเติบโตได้อย่างยั่งยืน
เป็นผู้นำในการกระตุ้นให้เกิดการพัฒนาทรัพยากรบุคคลของประเทศไทย
การสร้างงานที่มีมูลค่าเพิ่มสูงในระดับท้องถิ่น และการกระจายรายได้ในประเทศ
เพื่อเป็นส่วนร่วมในการที่จะส่งเสริมให้ประเทศไทยก้าวสู่ยุคเศรษฐกิจ บริการเชิงสร้างสรรค์ หรือ
Creative Service Economy ได้
และประการสำคัญจะช่วยส่งเสริมให้ตลาดซอฟต์แวร์เมืองไทยแข็งแกร่งขึ้น
ซึ่งจะช่วยผลักดันยอดขายและอัตรากำไรขั้นต้นให้สูงขึ้น พร้อมทั้งมีกำลังพล (man-power)
และการเข้าถึงตลาดได้ครอบคลุมทั่วประเทศไทยในการรับงานขนาดใหญ่ได้มากขึ้น

นอกจากนี้ยังสามารถเติมเต็มทุกความต้องการของลูกค้าด้วย Portfolio
ที่หลากหลายและครอบคลุม สู่การเป็น The Largest IT Services Provider in Thailand
รวมถึงวิสัยทัศน์การให้บริการที่ดี วางเป้าหมายสู่การเป็น “One-Stop Services” ของเอ็ม เอฟ
อี ซีฯ จะถูกขับเคลื่อนด้วยจุดเด่นด้าน “Completed IT Services Provider”
ประสิทธิผลหลังการผนึกกำลังของกลุ่มบริษัทในเครือ MFEC GROUP
จะส่งผลให้ขีดความสามารถด้านการแข่งขันของเอ็ม เอฟ อี ซีฯ เพิ่มขึ้นแบบก้าวกระโดด
ทั้งในด้านผลิตภัณฑ์และบริการที่มีความหลากหลายขึ้น รวมถึงการเพิ่มขึ้นของบุคลากรที่มีคุณภาพ
เพราะเกือบทุกบริษัทในเครือมีลักษณะเป็น Service-based และ Engineering-based
รองรับความต้องการของลูกค้าได้ครบทุกมิติ มีความยืดหยุ่น ตอบสนองต่อปัญหาได้อย่างฉับไว

โดยในส่วนของแผนงานนั้น บริษัทฯ
จะเน้นการปรับโครงสร้างการบริหารงานให้อิงผลลัพท์ในเชิงธุรกิจมากขึ้นPerformance-based
Incentives) เพื่อเพิ่มประสิทธิภาพการพัฒนางานให้กับลูกค้า
โดยยังคงให้ความสำคัญกับการพัฒนาบุคลากร กระบวนการทำงาน วางแผนจัดทำผลิตภัณฑ์และบริการ
(Products and Services Portfolio)
มุ่งเน้นในส่วนที่มีความรู้ความเชี่ยวชาญสอดคล้องกับความต้องการของลูกค้า อาทิ
การบริหารความเสี่ยง (Risk Management) และระบบจัดการเนื้อหาและจัดเก็บเอกสาร
(Enterprise Content Management : ECM) โดยความร่วมมือกับบริษัทพันธมิตร
ซึ่งจะช่วยลดการทำงานที่ซ้ำซ้อน และสะดวกในการประเมินการลงทุนได้อย่างเหมาะสม
อีกทั้งยังทำให้ MFEC GROUP สามารถให้บริการลูกค้าได้อย่างสมบูรณ์แบบครบทุกโซลูชั่น
รวมถึงการช่วยลูกค้าลดต้นทุนในด้านของนวัตกรรมใหม่
ด้วยการพัฒนาผลิตภัณฑ์และบริการในรูปแบบของซอฟต์แวร์บริการ (Software as a Service :
SaaS), การแบ่งปันรายได้เมื่อดำเนินการ (Revenue Sharing) หรือ Transaction based
ในการลงทุนโครงการบางอย่างร่วมกับลูกค้าและบริษัทพันธมิตร อาทิ โครงการ NOE Plaza ที่เอ็ม
เอฟ อี ซีฯ ร่วมกับกระทรวงศึกษาธิการ

นอกจากนี้ ยังมีการพัฒนา Cloud Services Solution และระบบการชำระเงิน (Payment
Solution) ประเภท Touch Point
ที่มีคุณสมบัติการพัฒนาแอพพลิเคชั่นหรือซอฟต์แวร์ให้สามารถเข้าใช้งานแอพพลิเคชั่นได้จากอุปกรณ์หลายรูปแบบบนแพลตฟอร์มเดียวกัน
รวมถึงผลิตภัณฑ์ทำความสะอาดข้อมูล (Data Cleansing) ซึ่งพัฒนาให้กับลูกค้าหลายราย อาทิเช่น
ธนาคารกรุงเทพ และธนาคารกรุงศรีอยุธยา เป็นต้น
และระบบช่วยบริหารจัดการระบบคอมพิวเตอร์และเครือข่ายสารสนเทศ (Business Service
Management) ที่เอ็ม เอฟ อี ซีฯ สามารถดำเนินการได้อย่างคลอบคลุม
และได้รับการตอบรับที่ดีจากกลุ่มลูกค้า

การพัฒนาผลิตภัณฑ์ในลักษณะ Revenue Sharing นี้ ถือเป็นการให้บริการแบบเต็มรูปแบบ
อันจะส่งผลดีต่อลูกค้าในด้านของต้นทุนที่ต่ำลง (Total Cost of Ownership)
ไม่จำเป็นต้องเร่งหางบประมาณมาลงทุ โดยเอ็ม เอฟ อี ซีฯ จะใช้จุดแข็งด้านการเงิน
(Financial Strength) ช่วยเติมเต็มข้อจำกัดต่างๆ ที่บริษัทอื่นไม่สามารถทำได้
ซึ่งทิศทางของเอ็ม เอฟ อี ซีฯ ได้วางเป้าหมายในการสร้าง “Solution on Top”
ในด้านการขายต่อเนื่อง (Cross Selling) และการขายต่อยอด (Up Selling) ให้กับลูกค้า
อาทิ กลุ่มการเงินการธนาคาร เนื่องจากหากองค์กรสามารถรักษาฐานลูกค้าได้
จะนำไปสู่โอกาสในการสร้างผลกำไรมากขึ้น
โดยเฉพาะด้านเทคโนโลยีที่มีส่วนสำคัญต่อการเติบโตขององค์กร และประสิทธิภาพเชิงกลยุทธ์
เพื่อเพิ่มความสามารถด้านการแข่งขันบน 2 แนวทางคือ “ไอทีเพื่อลดค่าใช้จ่าย” และ
“ไอทีเพื่อสร้างบริการใหม่”

ด้วยจุดเด่นของเอ็ม เอฟ อี ซีฯ คือเป็นบริษัทไอทีสัญชาติไทย ที่มีความยืดหยุ่นสูงกว่าบริษัทต่างชาติ
ที่ผ่านมาได้รับการตอบรับเป็นอย่างดีในกลุ่มของงานบริการ (Collaborate Services)
ในการเข้าไปช่วยแก้ปัญหาให้กับลูกค้า ภายหลังควบรวมเป็น MFEC GROUP
จะทำให้ศักยภาพของเอ็ม เอฟ อี ซีฯ ดีขึ้นในเชิงการอิมพลีเมนท์ ทั้งในด้านของ Solution,
Infrastructure, Support, และ Industry Knowledge
ด้วยความสามารถในเชิงเทคโนโลยี กำลังคน และทุนจดทะเบียน อาทิ Application
Development, Infrastructure Support, Hardware Support และ Security
Support โดยมีการพัฒนาระบบงานให้กับลูกค้ารายสำคัญ อาทิเช่น
ตลาดหลักทรัพย์แห่งประเทศไทย, ธนาคารกรุงเทพ, ธนาคารกรุงไทย และธนาคารกรุงศรีอยุธยา
เป็นต้น

โดยบริษัทมีความเชี่ยวชาญด้านบริหารจัดการข้อมูล (Data Management)
ซึ่งเป็นหัวใจหลักของการดำเนินธุรกิจยุคปัจจุบัน (Knowledge/Creative Economy)
สามารถนำมาวิเคราะห์ ใช้ประโยชน์ และสนับสนุนธุรกิจลูกค้าให้เติบโต
ทำให้ได้รับความเชื่อมั่นจากลูกค้า ไม่ว่าจะเป็นภาคธนาคาร ราชการ และเอกชนต่างๆ
เป็นผลจากความรู้ความสามารถที่หลากหลายด้านไอทีอันดับต้นของเมืองไทย
ซึ่งถือเป็นตัวชี้วัดการให้บริการได้เป็นอย่างดี รวมไปถึงระบบโครงสร้างพื้นฐานต่างๆ
(Infrastructure) ไม่ว่าจะเป็นระบบรักษาความปลอดภัยของข้อมูลภายในองค์กร
(Information Security), การสอดส่องดูแลระบบ (Service Monitoring)
และการให้บริการจัดการฐานข้อมูล (MFEC Database Migration Service)
ที่ได้รับความสนใจจากกลุ่มลูกค้าเป็นอย่างดี ซึ่งเป็นการนำองค์ความรู้ (Knowledge/Know-how)
ของบริษัทที่สั่งสมมา 10 กว่าปี พัฒนาเป็นโซลูชั่นในลักษณะแพคเกจ ที่เข้าใจง่าย
ในราคาที่เหมาะสม สามารถส่งมอบงานให้กับลูกค้าอย่างรวดเร็ว ในรูปแบบของ Information
Management ที่สอดคล้องกับนโยบายรัฐบาลในด้านเศรษฐกิจเชิงสร้างสรรค์ (Creative
Economy) โดยพัฒนาผลิตภัณฑ์และบริการรอบๆ สิ่งเหล่านั้น เพื่อสร้างโอกาสด้านการตลาด

4.  ขยายขอบเขตการดำเนินธุรกิจโดยการพัฒนาและเป็นเจ้าของทรัพย์สินทางปัญญา
    (Intellectual Properties) เพิ่มมากขึ้น

ซึ่งถือเป็นกลยุทธ์หลักของบริษัทในการลงทุน เพื่อที่จะพัฒนา ปรับปรุงผลิตภัณฑ์
และบริการอย่างต่อเนื่อง
อันจะเป็นทรัพย์สินที่สร้างรายได้และให้ผลตอบแทนในอัตราที่สูงกับบริษัทในระยะยาว
พร้อมทั้งสร้างอำนาจการต่อรองและศักยภาพการแข่งขันให้กับบริษัทต่อไป

ในปี 2554 ที่ผ่านมา จากการที่ตลาดหลักทรัพย์แห่งประเทศไทยได้มีแผนจะเลิกให้บริการ Member
Back Office Service Bureau (BSB) สำหรับตลาดตราสารทุนในปี 2555
ทำให้บริษัทหลักทรัพย์ (Broker) ที่เป็นสมาชิก ต้องแสวงหาผู้ให้บริการ BSB รายใหม่
และเนื่องจากประสบการณ์ของบริษัท เอ็ม เอฟ อี ซี จำกัด (มหาชน)
ในการพัฒนาระบบให้ตลาดหลักทรัพย์ฯ ที่ผ่านมา ไม่ว่าจะเป็นงานด้าน Backend Trading, Post
Trade Integration และ BSB (ในฝั่งของตลาดหลักทรัพย์ฯ)
ทางทีมวิจัยและพัฒนาจึงได้รับมอบหมายให้ศึกษาวิจัยงานที่เกี่ยวข้องกับระบบ BSB (ในฝั่งของ
Broker) ทั้งหมด และดำเนินการพัฒนาระบบ BSB ใหม่
ซึ่งจะมาทดแทนและต่อยอดความสามารถของระบบงานรูปแบบเดิม
ด้วยเทคโนโลยีที่ทันสมัยและเป็นมาตรฐานสากล จะช่วยเพิ่มความสามารถของระบบ ลดข้อผิดพลาด
และเพิ่มศักยภาพในการพัฒนาระบบต่อไปในอนาคต
ทั้งนี้ถือเป็นการต่อยอดความรู้ความเชี่ยวชาญในระบบของตลาดหลักทรัพย์ฯ
และระบบงานของบริษัทหลักทรัพย์ (Broker) อย่างครบวงจร

ประกอบกับผลการวิเคราะห์ความเป็นไปได้ทางการตลาด
โดยการวิเคราะห์แนวโน้มและโอกาสทางการตลาดของผลิตภัณฑ์ที่พัฒนาบนเทคโนโลยี Speech
Recognition ในประเทศไทยปัจจุบัน พบว่าอัตราเติบโตและผลความสำเร็จยังไม่ชัดเจนเท่าใดนัก
แม้ว่าจะมีแนวโน้มการเพิ่มขึ้นของผลิตภัณฑ์คู่แข่ง แต่ยังไม่ใช่เครื่องยืนยันความสำเร็จ
จึงยังไม่มีความจำเป็นที่จะต้องเร่งพัฒนาผลิตภัณฑ์บนเทคโนโลยีดังกล่าว
ทางทีมวิจัยและพัฒนาเห็นสมควรให้ชะลอการพัฒนาผลิตภัณฑ์บนเทคโนโลยี Speech Recognition
ไว้ก่อน และทุ่มเททรัพยากรบุคคลผู้มีความเชี่ยวชาญด้านต่างๆ ร่วมกันพัฒนาระบบ BSB
เพื่อให้สอดคล้องกับความต้องการทางตลาด และตอบสนองได้ทันกับโอกาสที่ได้รับในปัจจุบัน

ทั้งนี้ปี 2555 บริษัทได้ใช้งบลงทุนประมาณ 40 ล้านบาท มุ่งเน้นการวิจัย และขยายธุรกิจใหม่
โดยเน้นการลงทุน (Targeted Investment) ในเทคโนโลยีหลักสามกลุ่มคือ Cloud
Computing, Business Analytics และ Mobility
โดยการดำเนินงานร่วมกันของบริษัทในเครือ โดยเฉพาะ Cloud Computing
ซึ่งถือเป็นหนึ่งในกระแสหลักของเทคโนโลยีในยุคปัจจุบันและอนาคต MFEC GROUP
จึงมองเห็นโอกาสที่จะสร้างธุรกิจใหม่บน Cloud Computing (SaaS) ให้เห็นผลเป็นรูปธรรม
ในช่วงระยะเวลา 3 ปี (2555-2557) เพื่อพัฒนาองค์กรให้เจริญรุดหน้าอย่างยั่งยืน